మహిర ఖాన్

మహిర హఫీజ్ ఖాన్ (ఉర్దూ: ماہرہ حفیظ خان; జననం 1984 డిసెంబరు 21), ప్రముఖ పాకిస్థాన్ సినిమా నటి. ఆమె పాకిస్థానీ సినిమాల్లోనూ, నాటకాల్లోనూ నటించింది. ఆమె అత్యంత పారితోషకం తీసుకునే నటీమణులలో ఒకరు. లక్స్ స్టైల్, హమ్ పురస్కారాలు వంటి పలు పురస్కారాలు అందుకొంది. 

 బాల్యం, విద్యాభ్యాసం 
పాకిస్థాన్ లోని కరాచిలో 1984 డిసెంబరు 21న ఆమె జన్మించింది. ఉర్దూ మాతృభాషగా గల పఠాన్ల కుటుంబం వారిది. ఆమె తండ్రి హఫీజ్ ఖాన్ ఢిల్లీలో పుట్టి పెరిగినా, భారత విభజన తరువాత పాకిస్థాన్ కు కుటుంబంతో సహా వెళ్ళిపోయారు.

ఆమె కరాచీలోని ఫౌండేషన్ పబ్లిక్ పాఠశాలలో చదువుకుంది. ఆ తరువాత ఆమె అమెరికాలోని కాలిఫోర్నియాలో ఉన్నత విద్య అభ్యసించింది. అలాగే లాస్ ఏంజెలెస్ లోని సాంటా మోనికా కళాశాలలో చదువు కొనసాగించింది. అయితే, దక్షిణ కాలిఫోర్నియాలోని విశ్వవిద్యాలయంలో డిగ్రీ కోసం చేరిన ఆమె చదవు పూర్తి అవకుండానే 2008లో పాకిస్థాన్ తిరిగి వచ్చేసింది. ఆ సమయంలో అక్కడ షాపులో పని చేసింది.

 వ్యక్తిగత జీవితం 
ఆమెకి 2006లో లాస్ ఏంజెల్స్‌లో అలీ అస్కారీతో  పరిచయం ఏర్పడింది. 2007లో, ఆమె సాంప్రదాయ ఇస్లామిక్ వివాహ వేడుకగా ఆయనని వివాహం చేసుకుంది. అయితే, ఆమె తండ్రికి ఈ వివాహం ఇష్టం లేదు. వారికి 2009లో ఒక కుమారుడు జన్మించాడు. ఈ జంట 2015లో విడాకులు తీసుకున్నారు. ఆమె 2023 అక్టోబర్ 2న వ్యాపారవేత్త సలీం కరీమ్‌ని రెండవసారి వివాహం చేసుకుంది.

 మూలాలు 

వర్గం:1984 జననాలు
వర్గం:జీవిస్తున్న ప్రజలు
వర్గం:పాకిస్థానీ సినిమా నటీమణులు
వర్గం:పాకిస్థానీ టెలివిజన్ నటీమణులు
వర్గం:ఉర్దూ సినిమా నటీమణులు
వర్గం:హిందీ సినిమా నటీమణులు
వర్గం:భారతదేశంలో పాకిస్తాన్ ప్రవాస నటీమణులు
వర్గం:యూనివర్సిటీ ఆఫ్ సదరన్ కాలిఫోర్నియా పూర్వ విద్యార్థులు